text: Danske slagterier bløder
  31 januar 2014 kl. 12.21
  Fødevareminister Dan Jørgensen besøgte i dag Danmarks største svineslagteri, der ligger i Horsens. Anledningen er de mange fyringer i branchen.
  På omkring 10 år er 7.000 danske slagteri-jobs rykket sydpå til Tyskland og Polen. Men hverken politikere eller fagforeningen har fundet den formel, der skal holde arbejdspladserne på dansk grund
  Fyringer finder regelmæssigt til på de danske slagterier.
  Seneste fyringsrunde var her i januar, hvor 473 personer mistede deres job hos Danish Crown og Tulip.
  En dansk slagteriarbejder tjener mellem 170 og 190 kroner i timen. En tysk slagteriarbejder får derimod kun 60 til 80 kroner i timen. Det er en af grundene til, at mange arbejdspladser er flyttet sydpå.
  Fødevareminister Dan Jørgensen diskuterede i dag med branchen, hvad der kan gøres.
  